钦定古今图书集成/明伦汇编/官常典/第657卷 > 韦商臣
## 钦定古今图书集成/明伦汇编/官常典/第657卷 > 韦商臣

按《靖江县志》：“商臣，字希尹，孝丰人。由进士授大理评
事，以言事忤旨。嘉靖四年出为靖江丞。修缮学校，日
进弟子贠之有行艺者，课以经术，无事则挥洒赋诗
自适。以清白自矢，纤芥不染。越年迁去，登舟时汛风
大作，舟人震骇，商臣微吟曰：‘舟中若有民间物，尽向
碧波深处沉’。风遂息，得渡，祀名宦。”